|  |  |
| --- | --- |
| Comunn na Gàidhlig |  |
| Pasgan Fiosrachaidh |  |
| Ùrachadh mu dheireadh: Gearran 2025 |  |



Tha na dreuchdan seo air maoineachadh fhaighinn bho Bòrd na Gàidhlig

Comunn na Gàidhlig (CnaG)

Cò th’ ann an CnaG?

Tha CnaG air a bhith aig teis-mheadhan iomairt leasachaidh na Gàidhlig bho chaidh a stèidheachadh an toiseach ann an 1984. ’S ann à obair ChnaG a thàinig tòrr de na rudan às cudromaiche a tha fhathast mar bhunait de leasachadh na Gàidhlig – mar eisimpleir fàs ann am Foghlam tro Mheadhan na Gàidhlig; no a bhith a’ coiteachadh is a’ putadh airson Achd na Gàidhlig is inbhe thèarainte dhan chànain.

San latha a th’ ann, bho ghluais na h-uallaichean innleachdail ud gu Bòrd na Gàidhlig ann an 2005, tha CnaG air am fòcas a thionndadh gu obair òigridh thar dad sam bith eile.

Tha na h-Iomairtean Ghàidhlig mar phàirt ro-chudromach dhan obair sin. Thòisichear ann an 2009 le ochd sgìrean; thàinig fàs ann an 2013 gu 13 sgìre; agus bha sinn aig aon àm (*goirid às deidh glasadh COVID, leis an taic-airgid a bharrachd a bha ri fhaighinn aig an àm ud*) le sgioba de 20 a’ frithealadh 19 sgìre. Tha dùbhlain chruaidh ionmhais bhon uairsin a’ ciallachadh gum bheil an àireamh ud air crìonadh, is tha sinn a-nis le 15 oifigeir a’ frithealadh sgìrean air feadh Alba, ged a tha sinn an dòchas gun tèid againn air cuid de na dreuchdan a chailleadh ath-stèidheachadh rè ùine.

Tha na dreuchdan Iomairt gam maoineachadh sa mhòr-chuid le taic airgid bho Bhòrd na Gàidhlig, ged a bhios taic chudromach a’ tighinn cuideachd bho Chomhairle nan Eilean Siar, agus bho Chomhairle Bhaile Dhùn Èidinn airson na dreuchdan anns na sgìrean aca fhèin.

Gu foirmeil ’s e companaidh a th’ ann an CnaG, le inbhe charthannais. Tha a’ phrìomh oifis stèidhichte ann an Inbhir-Nis, le oifis eile ann an Steòrnabhagh. A thuilleadh air siud, tha na oifigearan iomairt agus luchd-obrach eile sgapte ann an choimhearsnachdan air feadh Alba.

Tha Dòmhnall MacNeill na Ceannard ChnaG (is e stèidhichte ann an Inbhir-Nis) is Marina Mhoireach na Stiùiriche Leasachaidh ChnaG (is i stèidhichte ann an Steòrnabhagh).

Dè na h-amasan aig CnaG?

Bidh sinne a’ toirt chothroman do òigridh a chuid Gàidhlig aca a cleachdadh ann an suidheachaidhean mì-fhoirmeil is sòisealta, seach structar an t-seòmar-clas. Tro seo tha sinn an dòchas am brosnachadh agus am misneachadh anns a’ chànain, gus am bidh iad nas deònaiche an cuid chànain a chleachdadh nas trice. Bidh sinn a’ dèanamh seo tro na h-iomairtean Ghàidhlig ionadail ach a’ thuilleadh orra sin le diofar thachartasan eile, mar Sradagan (agus Campaichean Sradagan), a’ tabhainn Duais Iain Muir tro a’ Ghàidhlig, no tro obair Chomann nam Pàrant agus Spòrs Gàidhlig – dà bhuidheann fa-leth, ach a tha stèidhichte is ag obair bho sgèith ChnaG.



Às dèidh dhuibh a’ phasgan seo a’ leughadh, nam bitheadh ceistean sam bith agaibh mu dheidhinn an obair (na h-obraichean) a tha ri ’m faighinn, dìreach cuir fios thugainn:

Oifis Inbhir Nis: 01463 234138

Oifis Steòrnabhagh: 01851 701802

Post-d: oifis@cnag.org

Oifigearan Iomairt

An-dràsta tha 15 Oifigearan Iomairt againn air feadh na dùthcha. Seo far a bheil iomairtean Ghàidhlig againn air stèidheachadh:

Bidh na h-Oifigearan a’ cruthachadh chothroman dhan òigridh, sna sgìrean aca, Gàidhlig a chleachdadh ann an suidheachaidhean mì-fhoirmeil – mar is trice a-muigh. ’S urrainn dhaibh na cothroman seo a’ cruthachadh ann an iomadh dòigh – ach anns gach sgìre bithear ag èisteachd gu mòr ri beachdan is iarrtasan an òigridh fhèin; seo eisimpleirean air cuid de na thachartasan:

Seo na th’ aig na h-oifigearan ri ràdh mun obair aca, is mu bhith ag obair aig CnaG: